**TISZAVASVÁRI VÁROS POLGÁRMESTERÉNEK**

**12/2020. (IV.23.)**

**önkormányzati rendelete**

**a Tiszavasvári városban működő Városi Piac 65. életévüket betöltő személy általi látogatásának eltérő szabályairól veszélyhelyzet idején**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Tiszavasvári Város Polgármestere, a kijárási korlátozás meghosszabbításáról szóló 95/2020. (IV.9.) Korm. rendelet 6. § (1) bekezdésében kapott felhatalmazás alapján, a kijárási korlátozás meghosszabbításáról szóló 95/2020. (IV.9.) Korm. rendelet 2. §-ában meghatározott feladatkörében eljárva a következőket rendeli el:

1. § (1) A Tiszavasvári város közigazgatási területén működő Városi Piacot 65. életévét betöltött személy kizárólag 06.00-08.00 óra közötti időben látogathatja.

(2) A piacon 06.00-08.00 óra közötti időben az ott foglalkoztatottak és az árusítást végzők kivételével kizárólag az (1) bekezdés szerinti személy tartózkodhat.

2.§ (1) E rendelet 2020. április 26. napján lép hatályba.

(2) E rendelet a 71/2020. (III.27.) Korm. rendelettel elrendelt kijárási korlátozás megszűnésével hatályát veszti.

Tiszavasvári, 2020. április 23.

**Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2020. április 23.

**Dr. Kórik Zsuzsanna**

**jegyző**